 Markii Saacadu gaadhay afartii galabnimo ayaan xaqiiqsaday in Qaad laaan ay tahay maanta, kadib Maqaaxi Shaaha laga cabo ayaan iska fadhiistay oo aan ka dalbaday Koob Shaah ah, isla markiiba waan dhammeeyay haddana midkale ayaan dalbaday isna waan dhammeeyay, muddo dheer waa markii iigu horaysay ee aan fadhiisto Maqaaxiyaha Shaaha iibiya ee ku yaala magaalada badhtankeeda, dadkan iska fadhiya ee iska qosliya waan la yaabanahay, waxaan niyadda iska leeyahay ma iyaga oo bilaa Qaad ah ayay sidan iskaga sheekaynayaan, kolba sidaan meel u fadhiisanayay ayay gaadhay Saaladii Maqrib, masaajidka Cali Mataan oo ii dhawaa ayaan safka hore iska galay, muddo dheer waa markii iigu horaysay ee aan masaajid Jamac ku tukaday ileen meesha aan ku qayilayo ayaan kartoon yar dhigan jiree . 